Τάρτα μπριάμ με φέτα και γιαούρτι
Μας περίσσεψε μπριάμ; Παίρνουμε έτοιμο χωριάτικο φύλλο, προσθέτουμε τυρί και γιαούρτι, και φτιάχνουμε εύκολα και γρήγορα μια ωραιότατη τάρτα.
1 έτοιμο χωριάτικο φύλλο για πίτα *, περίπου 1 μερίδα μπριάμ, σουρωμένο από το πολύ λάδι και κομμένο σε μικρά κομμάτια, 1½ φλιτζ. τσαγιού τριμμένα τυριά, π.χ. φέτα με γραβιέρα ή μανούρι με κασέρι ή ό,τι άλλο έχουμε διαθέσιμο, 100 γρ. γιαούρτι στραγγιστό, 2 αυγά, κατά προτίμηση βιολογικά, χτυπημένα, 1 κουτ. γλυκού σουσάμι ή μαυροκούκι, 2 κουτ. σούπας ελαιόλαδο για την ταρτιέρα και το φύλλο
Για την τάρτα μπριάμ με φέτα και γιαούρτι, προθερμαίνουμε το φούρνο στους 170° C. Λαδώνουμε μια ταρτιέρα, στρώνουμε μέσα το χωριάτικο φύλλο, κόβουμε ό,τι περισσεύει απ' τα τοιχώματα, το αλείφουμε κι αυτό ελαφρώς με ελαιόλαδο, απλώνουμε μέσα τη γέμιση ομοιόμορφα, πασπαλίζουμε με το σουσάμι και ψήνουμε για 30 λεπτά στο μεσαίο ράφι του φούρνου.Ελέγχουμε αν έχει ψηθεί το φύλλο από κάτω ανασηκώνοντας την τάρτα με μια σπάτουλα και, αν χρειάζεται, συνεχίζουμε για λίγα λεπτά μόνο με την κάτω αντίσταση.Βγάζουμε την τάρτα από το φούρνο, την αφήνουμε λίγο να κρυώσει και τη συνοδεύουμε με αγγουροντομάτα και ελιές.
Γιαούρτι,Λαχανικά